section_heading: Uskladištenje energije zagrijavanjem materijala
paragraph_text: Kod ove metode u spremniku se upotrebljava materijal koji u intervalu radnih temperatura ne mijenja agregatno stanje, već mu se dovođenjem topline povećava temperatura: toplina se pretvara u unutrašnju energiju molekularnog gibanja. U materijalu mase m i specifičnog toplinskog kapaciteta c<sub>p,V</sub>, može se spremiti količina topline Q, pri zagrijavanju od temperature T<sub>1</sub> do T<sub>2</sub>.